projecte-aina/catalan_government_crawling huggingface dataset:
Els usuaris poden accedir al catàleg de la biblioteca, on trobaran monografies, articles de revistes, material audiovisual i investigacions sobre les matèries específiques de la biblioteca.
La biblioteca atén consultes bibliogràfiques per correu electrònic ( [EMAIL] ) i per telèfon (93 552 79 71 / 93 552 79 60).
Per aquestes vies també es pot demanar la pròrroga de documents en préstec.
Cal fer-se un carnet d'usuari per tal de demanar documents en préstec.
Per obtenir-lo s'ha de presentar el DNI o passaport.
Els lectors poden endur-se en préstec fins a un màxim de tres documents (llibres o audiovisuals) durant un període de quinze dies amb possibilitat de dues pròrrogues.
Les obres de referència i les revistes estan excloses de préstec.
La sala de la biblioteca, amb xarxa local sense fil Wi-Fi, disposa de diversos punts de lectura i treball per als usuaris, i també quatre ordinadors amb connexió a internet.
Totes les monografies, les obres de referència i els últims números de les revistes rebudes són de lliure accés.
Disposem d'un escriptori fet amb Netvibes que actua com a pàgina d'inici de la biblioteca.
L'usuari trobarà informació dinàmica i actualitzada d'acord amb la temàtica de la biblioteca, enllaços a les bases de dades disponibles per consulta presencial i a d'altres recursos organitzats temàticament.
Rebem diversos butlletins jurídics diaris, setmanals o quinzenals, elaborats per editorials, que contenen les últimes novetats en legislació publicades al BOE i als butlletins oficials de les comunitats autònomes, un recull de la jurisprudència més rellevant i doctrina interessant.
Si us hi voleu subscriure, demaneu més informació a la bústia de la biblioteca.
La biblioteca envia mensualment el butlletí Novetats de l'hemeroteca en línia, que conté les ressenyes d'alguns articles de les darreres revistes rebudes en paper.
Us hi podeu subscriure enviant un missatge a la bústia de la biblioteca.
Des de la biblioteca elaborem diferents productes amb les novetats bibliogràfiques.
Entre ells, una presentació mensual, amb Prezi, d'una selecció dels darrers llibres catalogats que es projecta a la pantalla de l'entrada de la biblioteca.
A la biblioteca es poden consultar bases de dades jurídiques i de revistes electròniques, des de les quals us podeu descarregar la informació que us interessi.
Hi ha disponible una fotocopiadora en règim d'autoservei que funciona amb monedes.
Per a aquests dies de confinament obligat pel COVID-19 des del Cejfe hem pensat que podíem aprofitar per recuperar aquells activitats obertes o treballs fets per professionals de Justícia que van tenir més bona acollida.
Poden ser ponències en jornades, vídeos sobre la feina que fan els i les nostres professionals, publicacions, etc. A continuació anirem fent-ne un recull, esperem que us agradin.
Si ens voleu fer alguna recomanació per afegir aquí ens podeu escriure a [EMAIL]
Recuperem dues ponències molt interessants que posen sobre la taula la tecnologia en l'ensenyament a primària i secundària.
Ens preguntem si el covid-19 ajudarà a accelerar el procés de digitalització que es troba a les agendes mundials des de fa alguna dècada.
Entre octubre i novembre de 2019 es van fer unes formacions de durada breu sobre la nova administració pública i les noves formes de treballar.
En total van ser 9 temàtiques diferents i dues edicions de cada temàtica.
Les sessions s'emetien en directe des del Cejfe i es van gravar.
En aquest espai anirem posant a la vostra disposició els enllaços a les diverses sessions.
Tenen una durada d'una hora, podeu tirar endavant i endarrere lliurement, buscant aquell moment que sigui més del vostre interès.
Per començar us recomanem les quatre píndoles que trobem més aplicables al moment actual:
El Departament de Justícia de la Generalitat de Catalunya, a través del Centre d'Estudis Jurídics i Formació Especialitzada organitza el Curs per a la preparació del procés selectiu per l'ingrés a la Carrera judicial per la categoria de magistrat/da, entre juristes de reconeguda competència, amb més de deu anys d'exercici professional en matèries pròpies dels òrgans de l'ordre civil, penal o amb jurisdicció compartida amb l'objectiu de vetllar i afavorir l'estabilitat en les plantilles de magistrats/des.
De moment no està previst obrir convocatòria d'aquest curs.
Si us interessa emportar-vos en préstec algun d'aquests materials podeu venir a la biblioteca i us farem el carnet de préstec.
Si treballeu al Departament de Justícia podeu gaudir del préstec a distància: envieu la vostra petició a [EMAIL].
La biblioteca té disponibles tots els manuals per a l'acreditació en competències en TIC des de nivell bàsic fins a nivell avançat.
Els manuals estan disponibles només per al personal del Departament de Justícia.
El préstec està restringit a 8 dies.
Queden encara algunes setmanes però aviat estarem en la nova edició del Sant Jordi DigiTale.
Serà la VI Mostra de Relats Digitals que fem i com en les darreres edicions volem convertir la convocatòria en un incentiu de la creativitat i la comunicació, de l'intercanvi entre centres, interns/es i professionals, de comunicació cap enfora de tot el que es fa en aquest camp als centres penitenciaris.
La mostra acull tot tipus de relats digitals, AudioRelats, VideoRelats, FotoRelats, Narratives Digitals, dMagaZines, documenTIC... que poden estar basats en textos dels interns i internes o en textos d'altres autors.
Cartell de la VI Mostra de relats en formats audiovisuals: Sant Jordi DigiTale 2017
L'objectiu de la formació és que el professional del Departament de Justícia i altres professionals de la Generalitat coneguin les bases de dades jurídiques que tenen disponibles gratuïtament des ATRI i des de la intranet, que es familiaritzin amb el seu contingut i els seus recursos i que sàpiguen utilitzar les eines que aquests productes posen al seu abast per treure'n el màxim rendiment.
Us oferim quatre torns d'aquesta formació perquè us pugueu inscriure el dia i l'hora que us convingui més:
El pas de la lectura, obra col·lectiva de PMR i ZL, Centre Penitenciari Ponent ( CC BY-NC-ND )
"L'instant fotogràfic està captat amb gran dinamisme dins d'una composició ordenada, L'acció ens connecta amb naturalitat amb la idea que la lectura és necessària.
El gest per agafar el llibre ens transmet un esforç que tindrà una recompensa.
El "trapicheo" aquí és positiu."
"Valorem el contrast entre dues realitats: Cel i colors versus mur i gris.
Dins la composició destaca la figura humana, un lector que porta la samarreta del color rogent del cel"
"La bona lectura ens orienta i nosaltres triem.
En aquest cas ens orienta cap amunt, sobre una diagonal perfecta, cap al cel i la llibertat d'elecció.
Una mirada d'esperança plena de futur i projecció."
"Valorem la capacitat d'atraure l'atenció sobre una línia de punt de fuga, creant dinamisme sobre un subjecte estàtic, que contribueix a donar força a la imatge.
Destaca el natural revelat que li dóna un aspecte nostàlgic a la imatge, transportant-nos a idees dels anys 50."
Fem República, obra col·lectiva de DK i WJSA, Centre Penitenciari Lledoners (CC BY-NC-ND)
En Diamante, un dels autors comenta la foto:
"El meu somni és assolir la meva llibertat i que també ho aconsegueixin els meus amics, els presos polítics, que tant trobo a faltar.
No ho he tingut fàcil a la vida però mai he desesperat perquè penso que és molt maca i val molt la pena viure-la.
Espero que qui pugui llegir aquestes línies també sigui molt feliç com jo ho he arribat a aconseguir!
Gràcies a tot i tothom per ser amb mi!"
"Per la riquesa de la composició, els colors i les textures dels diferents elements de l'enquadrament.
També per una tendència pictòrica molt destacable."
Llegir et fa pensar, obra col·lectiva de SB, GPM, SBJ i RPG, Centre Penitenciari Puig de les Basses ( CC BY-NC-ND )
Ressenya dels autors: "La grandesa de les històries no la veuràs escrita en paraules, la reconeixeràs, perquè queda gravada al teu cap. Si el que has llegit et fa pensar, es que has triat la millor lectura."
Comentari del jurat: La composició i la llum dirigeix la nostra mirada als ulls del personatge i la seva expressió evoca tot un món, més enllà de les paraules."
La biblioteca del Centre d'Estudis Jurídics i Formació Especialitzada ha organitzat unes sessions de formació sobre la base de dades La Ley Digital 360 i les altres bases de dades jurídiques disponibles des de la intranet i des del portal ATRI.
S'ofereixen quatre torns d'aquesta formació perquè el personal pugui triar el que més li convingui:
El catàleg inclou un ampli ventall d'activitats que es desenvolupen en l'àmbit de l'execució penal a Catalunya organitzades pel Departament de Justícia mateix, a través dels seus professionals, i per associacions i/o voluntariat de les entitats col·laboradores.
Totes comparteixen l'objectiu implícit o explícit de treballar per la rehabilitació de les persones sotmeses a mesures penals, donant suport en els processos per a la seva reinserció, promovent i planificant la formació i la inserció social i laboral, així com també desenvolupant programes d'atenció i recuperació de les víctimes.
L'estudi recull dades quantitatives i dades qualitatives de les persones estrangeres ingressades als centres penitenciaris de Catalunya.
Les dades quantitatives van ser extretes dels expedients informàtics del Sistema Informàtic Penitenciari Català (SIPC) i recullen variables personals, penals i penitenciàries de la condemna que estaven complint en el moment de l'estudi (2007) aquestes persones.
Les dades qualitatives són el resultat d'un exhaustiu qüestionari que es va subministrar a una mostra de 212 interns/es estrangers/res en què se'ls preguntava per diferents temàtiques relacionades amb el seu procés migratori, la seva situació familiar i social al seu país i la seva situació un cop van arribar al nostre territori, les circumstàncies del delicte i com es va produir, per acabar amb les perspectives de futur que tenien un cop sortissin de presó.
Les dades es presenten en 2 bases diferents que es corresponen al grup d'estudi 1 o al grup d'estudi 2.
Grup d'estudi 1: Mostra representativa de la població estrangera ingressada l'any 2007 a les presons catalanes (n= 1654).
Les dades de la recerca s'han extret del SIPC (Sistema Informàtic Penitenciari Català).
Grup d'estudi 2: Dades sobre 212 interns estrangers que estaven en algun centre penitenciari català l'any 2008 extretes de quatre fonts: SIPC; entrevistes semiestructurades; buidatge de les dades jurídiques dels expedients, i dades de la Subdelegació del Govern a Barcelona.
Els interns no coincideixen amb els del grup d'estudi 1.
Estrangers / immigració i emigració / presons / reinserció social / tractament penitenciari / delinqüència
Freqüència d'actualització: única
Centre d'Estudis Jurídics i Formació Especialitzada.
Autorització d'acord Llei 37/2007:
Sense llicència associada: sense cap mena de restricció més enllà de les condicions bàsiques establertes en l'article 8 de la Llei 37/2007 sobre reutilització de la informació del sector públic (citació de la font, no alteració ni desnaturalització de la informació i especificació de la data d'última actualització).
Aquí trobareu les activitats centrades en les accions que es desenvolupen des de les oficines d'atenció a la víctima del delicte, que tenen com a finalitat oferir a les víctimes informació i suport perquè puguin exercir els drets que els reconeix la legislació vigent, així com una atenció integral per potenciar la seva recuperació personal i reduir la victimització.
El Cercle Restauratiu és una eina metodològica que s'utilitza en la justícia restaurativa per transformar el conflicte i reparar a la víctima.
Vol posar l'accent en la comunitat i en la reconstrucció de les relacions.
Activitats centrades en les àrees d'ensenyaments inicials i bàsics, la formació bàsica, els estudis superiors a distància i les competències per a la societat de la informació.
Dins d'aquestes àrees es desenvolupen programes relacionats amb idiomes, formació instrumental, proves d'accés a la universitat i informàtica, entre d'altres.
Les ciberaules són aules que es troben dins dels mòduls de les presons en les quals hi ha equips informàtics reciclats on les persones internes poden formar-se en informàtica i augmentar els seus coneixements i habilitats tecnològiques.
El Cercle Restauratiu és una eina metodològica que s'utilitza en la justícia restaurativa per transformar el conflicte i reparar a la víctima.
Vol posar l'accent en la comunitat i en la reconstrucció de les relacions.
Per conèixer noves metodologies restauratives, a part de la mediació.
I les persones que ells i elles designin com a persones afectades.
La mediació treballa el delicte, però moltes vegades el conflicte és extens i s'hi ha d'incloure més parts.
Aquí és quan s'utilitza el cercle, atès que es proposa donar la paraula a altres veus del conflicte i trobar la millor solució per a tothom.
Escoltant què ha passat, identificant quin és el delicte i/o conflicte, rebent informació de les parts, comprensió mútua, responsabilització del fet i gestionant actuacions acordades.
Mediadors i mediadores del Programa de Justícia Restaurativa del Departament de Justícia de la Generalitat de Catalunya.
En funció de la satisfacció de les parts.
Compromís cap a un procés just de totes les parts, respectar els drets i la seguretat de totes les parts, aconseguir la veritat i la inclusió de totes les parts.
Competències per a la relació / educació en valors / reconstrucció de les relacions
Activitats centrades en les àrees de societat i ciutadania, promoció i difusió cultural i informació i suport jurídic.
Dins d'aquestes àrees es desenvolupen programes relacionats amb la convivència i diversitat, l'educació viària, les modalitats artístiques, l'alfabetització digital i l'assessorament jurídic, entre d'altres.
El compliment de la pena de Treballs en Benefici a la Comunitat (TBC) pot incloure un valor afegit el qual es mesura quan la persona que ha complert la pena imposada en una entitat determinada continua vinculada a aquesta un cop finalitzada la seva pena.
Aquest indicador de qualitat es comptabilitza en el moment en que la persona penada, i un cop ha finalitzat la seva vinculació, continua assistint a l'entitat: Com a voluntari (inserció comunitària, Com a usuari, continuant amb el contingut de tractament o formatiu que s'hagués establert com a pla de treball, Com a treballador, quan la persona penada aconsegueix feina en o mitjançant l'entitat de compliment(inserció laboral)
Un grup de persones internes, preferentment interns penats per delictes contra les persones, es desplacen a la seu del Telèfon de l'esperança per veure el treball que es fa des d'aquesta entitat i potenciar la tasca del seu voluntariat.
L'activitat proposada és una tècnica d'entrevista de feina que aplega en un mateix espai un grup de persones amb ofertes de feina i un grup d'aspirants.
Cada aspirant disposa de 3 minuts amb cada entrevistador per mostrar la seva candidatura emprant la tècnica d' elevator pich.
L'objectiu de la tècnica és que el candidat sigui capaç de vendre's a ell mateix en el mínim de temps possible i que es generin sinergies amb el reclutador.
L'objectiu de l'activitat és que les persones puguin posar-se en el lloc de les persones internes quan els demanem que estiguin actualitzats a les demandes del mercat laboral.
Per aprendre i conèixer els nous mètodes que s'utilitzen en els processos de selecció.
Per als adults penitenciaris i els joves de justícia juvenil.
Per mostrar i experimentar noves metodologies usades per algunes empreses per seleccionar treballadors.
Aprendre a mostrar la seva candidatura per a una oferta de feina en el mínim de temps possible.
Cada aspirant té 3 minuts amb cada entrevistador per mostrar la seva candidatura usant la tècnica elevator pich.
Sala amb capacitat per a 20 persones.
- Humans: segons els participants, de 10 a 15 empresaris.
Informació i orientació laboral / tallers productius / formació ocupacional / mercat laboral
Taller radiofònic setmanal que té com a objectiu fomentar la salut mental i el benestar emocional a través de posar el focus d'atenció en la dimensió grupal i relacional, així com en la particularitat de cada participant.
Donat que el pas per un centre penitenciari té una afectació sobre la salut mental de la persona penada, és necessari generar espais dins del context penitenciari on acompanyar el patiment mental dels interns.
Es busca fomentar la salut mental i el benestar emocional dels joves en situació de privació de llibertat.
Els objectius de la ràdio són generar un espai de creació i intercanvi entre els joves, acompanyats pels professionals, i transmetre els coneixements associats a la creació d'un programa de ràdio: l'escriptura, la creació d'un guió, la gravació, interpretació, etc.
Realització d'un taller de ràdio setmanal, on es decideix sobre els temes a tractar, els exercicis a realitzar, les pràctiques i la gravació del programa/espai.
Aquest taller es realitza per part d'una entitat especialitzada en joves i salut mental comunitària.
Dues persones dinamitzadores de l'activitat, material de gravació (ordinador, portàtil, micròfons etc.) i material fungible (bolígraf, papers etc.).
Espais periòdics d'avaluació per part dels participants i per part de les dues persones dinamitzadores.
L'avaluació es realitza per escrit, mitjançant qüestionaris i preguntes obertes i escala Likert, i de manera oral.
Comunicació amb l'exterior del Centre Penitenciari a través de penjar els programes a la pàgina web.
Salut mental / formació ocupacional / alfabetització digital / apropament al medi social
Un grup de persones internes, preferentment interns penats per delictes contra les persones, es desplacen a la seu del Telèfon de l'esperança per veure el treball que es fa des d'aquesta entitat i potenciar la tasca del seu voluntariat.
Reforçar els aprenentatges adquirits en programes específics, preferentment aquells que treballen l'empatia.
Joves o adults que prèviament han fet programes especialitzats o generalistes, que incloguin mòduls sobre empatia.
Per dur a la pràctica els coneixements adquirits i observar in situ en què consisteix escoltar i ajudar els altres.
Augmentar l'empatia dels joves i/o adults vers les víctimes dels delictes i mostrar-los la tasca solidària dels seus voluntaris.
Persones internes que han realitzat programes i que com a primera sortida programada van a la Seu del Telèfon de l'Esperança.
Allà els esperen voluntaris i professionals de la Fundació.
Els interns observen quina és la feina dels voluntaris al telèfon de l'esperança, comparteixen amb ells el dia i intercanvien opinions, converses, etc. El dia següent o posteriors, dins del programa de referència, es fa una sessió sobre les vivències i opinions dels interns.
A la seu del Telèfon de l'Esperança a Barcelona.
El material és el que tenen a la seva disposició en la Fundació.
Que els interns vegin de primera mà una tasca voluntària de servei als altres.
Convivència i diversitat / apropament al medi social / habilitats socials / habilitats de vida
Es tracta d'una activitat formativa per obtenir el carnet de conduir turismes (B).
Els alumnes reben classes teòriques al seu centre penitenciari impartides per professors/es d'autoescola i amb el suport d'un/a educador/a social.
Es fa un acompanyament durant tot el procés d'aprenentatge i amb el suport logístic necessari (certificat mèdic, sortides, presentació de documentació...).
Una vegada aprovat l'examen teòric, es realitzen les pràctiques amb un/a professor/a d'autoescola a l'exterior del centre penitenciari (paral·lelament, es fa un acompanyament durant tot el procés d'aprenentatge i per realitzar les gestions burocràtiques pròpies del medi penitenciari –sortides, aplicació de l'Art.
L'obtenció del carnet de conduir és, avui en dia, un element molt important per a la inserció social i laboral.
A més, en aquelles persones penades per un delicte de conducció sense carnet, aquesta activitat pot presentar-se com una oportunitat per adquirir hàbits de conducció respectuosos amb la resta d'usuaris i adequats a les normes de circulació, tot evitant una potencial reincidència.
Per a persones majors d'edat que volen obtenir el carnet de conduir, independentment que hagin comès delictes per conduir sense carnet o no, i persones que han tingut carnet de conduir però l'hagin perdut per infraccions o delictes.
Obtenció del carnet de conduir per evitar la reincidència en delictes de conducció sense carnet i/o ampliar els recursos personals per millorar la reinserció sociolaboral.
L'objectiu principal d'aquesta activitat formativa és obtenir el permís de conduir amb les màximes garanties acadèmiques i de seguretat vial.
Classes teòriques i pràctiques per part de dos professors/es d'autoescola, amb el seguiment i suport de l'educador/a social del centre penitenciari.
Educació viària / desenvolupament sostenible / competències laborals / seguretat vial / trànsit
L'activitat consisteix en escenificar gags teatrals improvisats o amb guió, on, amb la utilització d'humor, o a vegades a través de la mímica, s'hi descriuen situacions quotidianes de la vida vinculades a l'escala de valors socials que es treballa al Centre Educatiu l'Alzina.
El teatre és un mitjà per expressar sentiments, per explicar històries, per connectar amb altres persones.
Aplicar el teatre a un centre educatiu de justícia juvenil és una eina per tal de potenciar les capacitats comunicatives i ajudar de manera molt eficaç per tal de treballar i educar l'expressió corporal i oral dels joves.
Així doncs, mitjançant la dramatització, l'expressió oral i corporal, el teatre pot ajudar els joves/menors a progressar en el coneixement d'altres matèries curriculars.
Els joves que es troben en el Centre Educatiu L'Alzina.
Fer teatre és treballar en equip, un valor molt important en la societat actual.
Els joves aprenen la importància de treballar conjuntament i la valoren, reconeixen que en un equip tothom és important i que es treballa per tirar endavant un projecte comú.
Fer teatre és jugar, inventar personatges, idear situacions, històries, i viure experiències inimaginables.
Totes aquestes qualitats són innates a tots els joves/menors i, amb el teatre, el que s'intenta és potenciar aquesta característica.
Es tracta, doncs, de conservar aquest joc, aquesta manera de treballar, a través de la qual es poden desenvolupar altres habilitats.
La durada de la classe de teatre pot ser entre una hora i una hora i mitja, en la qual es treballen a través d'exercicis teatrals i dinàmiques concretes l'expressió oral i corporal.
En el Centre Educatiu L'Alzina.
Els recursos humans són els monitors i els joves.
I els materials, l'espai i l'atrezzo sobrant d'obres anteriors que s'han escenificat al centre.
L'espai que és una zona espaiosa, i per això es fa al frontó del centre.
Arts plàstiques, visuals, escèniques i audiovisuals / Oci i temps de lleure / Desenvolupament moral i de valors / Teatre / valors socials / treball en equip